
 అడుగుల చప్పుడు దగ్గరవుతోంది. చాలా జాగ్రత్తలో వుండి, శ్రద్ధగా వింటోంది.
 
 ఆమె చెయ్యి ఆయుధం చుట్టూ బిగుసుకుని ఏ క్షణంలోనైనా ఉపయోగించటానికి సిద్ధంగా వుంది. అడుగుల చప్పుడు మరీ సమీపానికి వచ్చేసింది. ఆమె చాలా వేగంగా, రివ్వున ఆయుధాన్ని బయటకు లాగి వెనుతిరగబోయింది. కాని అప్పటికే ఆలస్యమైపోయింది. చెయ్యి గాల్లోకి లేచే లోపల తలమీద బరువుగా ఏదో పడినట్లయి, కళ్ళు చీకట్లు క్రమ్మి నేలమీద వ్రాలిపోయింది.
    31
 రసజ్ఞ కనబడటం లేదన్న నిజం గుర్తించి జయసింహ పిచ్చెత్తినట్లయి పోయాడు. ఒక ప్రక్క జోరుగా వర్షం కుతుస్తున్నది. గట్టిగా అరుస్తూ, కేకలు పెడుతూ, మధ్య మధ్య గుండె నదుముకుంటూ పోలీస్ డిపార్టుమెంట్ నంతా ఉరుకులు పరుగులు తీయించాడు. తాను స్వయంగా ఓ జీప్ లో బయల్దేరాడు.
    * * *
 రసజ్ఞ కళ్ళు తెరిచింది. తానో చిన్నగదిలో మంచంమీద పడివున్నట్లు గ్రహించింది. గదిలో లైటు వెలుగుతోంది. టైమెంతయిందో తెలీదు. గబగబ గుర్తు వచ్చినట్లు దుస్తులు తడుముకుంది. జాకెట్ లోపల కూడా చూసుకుంది. తాను శత్రువును పట్టుకోవటం కోసం దాచుకున్న ఆయుధాలు ఒక్కటీ కనబడలేదు. ఆ దుర్మార్గుడు చాలా జాగ్రత్తగా అన్నీ తస్కరించి వేశాడు. వాడితో ముఖాముఖి ఎదుర్కొనే సమయం ఆసన్నమైంది. ఇప్పుడు తన దగ్గర రివాల్వర్ గాని, ఏ ఇతర ఆయుధాలుగాని లేవు. ఏమీ లేకుండానే వాడినెదుర్కోవాలి. ఏ రోజుకోసం తానెదురు చూసిందో ఆరోజు వచ్చేసింది. కాని తాను అనుకున్న పద్ధతిలో జరగలేదు. వాడ్ని నిస్సహాయస్థితిలో పెట్టే కారు మేఘంలా క్రమ్మేసి బంధించివేయాలని అనుకుంది- కాని తానే నిస్సహాయస్థితిలో పడిపోయింది. బెదిరిపోకూడదు. వాడ్ని ఎదిరించి, బంధించి పోలీసులకి అప్పజెప్పాలి. లేకపోతే చంపిపారెయ్యాలి. బయట్నుంచి తలుపెవరో తీస్తున్న చప్పుడైంది. తర్వాత తలుపు తెరుచుకుంది. లోపలకు ఓ వ్యక్తి ప్రవేశించాడు. ఇరవై ఏడు ఇరవై ఐదేళ్ళుంటాయి. ఆరడుగుల పొడవుంటాడు. చాలా దృఢంగా, బలంగా ఉన్నాడు. అతను డాక్టర్ వసంతకుమార్ కాదు. రసజ్ఞ అతనివైపు ఆశ్చర్యంగా చూస్తున్నది. ఇతన్నెప్పుడూ చూడలేదు. ఎవరో ఊహించటానికి కూడా కష్టంగా ఉంది. ఇతనేనా... ఇతనేనా కిరాతకుడు? "ఎవరు నువ్వు?" అడిగింది. అతను నవ్వాడు. "ఈ పాటికి అర్థమయ్యే ఉంటుంది. నీకు ఫోన్ చేసి హెచ్చరించాను ఈ ఊరునుంచి వెళ్ళిపొమ్మని. నువ్వు వినలేదు."
 
 "ఏడిశావు." "అలానా?" కొన్ని నిమిషాలలో నీ గతి ఏమవుతుందో చూస్తావు" అంటూ మీదకు రాబోయాడు. రసజ్ఞ బంతిలా లేచి నిలబడింది. ఏం జరుగుతున్నదో తెలుసుకునే లోపల ఆమె కాలు గాల్లోకి లేచింది. ఆమె శరీరంలోని శక్తినంతా తనలోకి తీసుకుంటూ అతన్ని తాకింది. అతన్లో చలనం లేదు. అలాగే నిలబడి ఉన్నాడు. ఆమె ఆశ్చర్యంగా చూసింది. ఎవరితను? మనిషా? లేక ఉక్కుతో చెయ్యబడ్డ ఓ యంత్రమా? వెనక్కి జరిగి గాల్లోకి ఎగిరి రెండు కాళ్ళతో అతని గుండెలమీద తన్నింది. అలా చేస్తూ తాను క్రిందపడిపోయింది. ఈసారి అతను కొంచెం వెనక్కి తూలినట్లయ్యాడు. ఆమె మెరుపులా లేచి రెండు చేతులూ బిగించి అతని మొహంమీద మోదింది. తర్వాత బయటకు పోవటానికని గుమ్మంవైపు పరిగెత్తింది. సరిగ్గా రెండడుగులు కూడా వేసి ఉండదు. అతని బలిష్టమైన హస్తం ముందుకుసాగి ఆమెను వెనక్కి లాగేసింది. ఆమె తూలిపడబోతూ నిలద్రొక్కుకునే లోపల తలమీద బలంగా ఓ దెబ్బపడింది. ఇనుప సమ్మెటతో మోదినట్లయి, కళ్ళు చీకట్లు క్రమ్మి నేలమీద వ్రాలిపోయింది.
    * * *
 రంజిత చాలా ఆందోళనగా వుంది. ఎక్కడకు వెళ్ళాలి? నేరస్తుడ్ని ఎక్కడని వెదకాలి? రానురానూ తను ఓడిపోతోంది. ఒక్క అడుగుకూడా ముందుకు వెయ్యలేక పోతుంది. ఈలోగా ఒక్కొక్క స్త్రీ జీవితం ఆహుతయిపోతోంది. వసంతకుమార్ జాడలేదు. పోలీసులు ఎంత వెదికినా అతన్ని కనుక్కోలేక పోయారు. ఏదో ఆలోచన తోచి ఆమె కారును డాక్టర్ ప్రద్యుమ్న ఇంటికి మళ్ళించింది. ఇంటి తలుపులు వేసివున్నాయి. వరండాలో నిలబడి కాలింగ్ బెల్ బటన్ నొక్కింది. లోపలనుంచి బెల్ మ్రోగిన చప్పుడు బయటకు వినిపిస్తోందిగాని, రెస్పాన్సు లేదు. ఓ నిమిషమాగి తలుపుమీద చెయ్యివేసి మెల్లగా తోసింది. తలుపు తెరుచుకుంది. ఓ చేతిలో రివాల్వర్ పట్టుకుని లోపలకడుగుపెట్టింది. బాగా చీకటిగా వుంది. చేత్తో తడిమి గోడకున్న స్విచ్ వేసింది. గదంతా వెలుగుతో నిండిపోయింది.

 adugula chappudu daggaravutondi. chala jaagrattalo vundi, shraddhagaa vintondi.
 
 aame cheyyi aayudham chuttu bigusukuni e kshanamloonainaa upayoginchataaniki siddamgaa vundi. adugula chappudu mari sameepaaniki vachesindi. aame chala vegamgaa, rivvuna aayudhaanni bayataku laagi venutiragaboyindi. kaani appatike aalasyamaipoyindi. cheyyi galloki leche lopala talameeda baruvugaa edho padinatlayi, kallu cheekatlu krammi neelameeda vraalipoyindi.
    31
 rasagna kanabadatam ledanna nijam gurtinchi jayasimha picchettinatlayi poyadu. oka prakka jorugaa varsham kutustunnadi. gattigaa arustuu, kekalu pedutuu, madhya madhya gunde nadumukuntu polies departument nanta urukulu parugulu teeyinchaadu. taanu swayamgaa oo jeep loo bayalderaadu.
    * * *
 rasagna kallu terichindi. taano chinnagadilo manchammeeda padivunnatlu grahinchindi. gadilo laitu velugutondi. taimentayindo teleedu. gabagaba gurtu vachinatlu dustulu tadumukundi. jacket lopala kuudaa chusukundi. taanu satruvunu pattukovatam kosam daachukunna aayudhaalu okkati kanabadaledu. aa durmargudu chala jaagrattagaa annee taskarinchi vaesaadu. vaaditho mukhamukhi edurkone samayam aasannamaindi. ippudu tana daggara rivalwar gaani, e itara aayudhaalugaani levu. emi lekundane vaadinedurkovaali. e rojukosam taaneduru chusindo aaroju vachesindi. kaani taanu anukunna paddhatilo jaragaledu. vaadni nissahaayasthitilo pette kaaru meghamla crummesi bandhinchiveyaalani anukundi- kaani taane nissahaayasthitilo padipoyindi. bediripokudadu. vaadni edirinchi, bandhinchi polisulaki appajeppali. lekapothe champipareyyali. bayatnunchi talupevaro teestunna chappudaindi. tarvaata talupu teruchukundi. lopalaku oo vyakti pravesinchaadu. iravai edu iravai aidelluntayi. aaradugula podavuntaadu. chala drudamgaa, balangaa unnaadu. atanu dactor vasantakumar kaadu. rasagna atanivaipu aascharyamgaa chustunnadi. itanneppuduu chudaledu. evaro oohinchataaniki kuudaa kashtamgaa undi. itanena... itanena kiratakudu? "evaru nuvvu?" adigindi. atanu navvaadu. "ee paatiki arthamayye untundi. neeku fon chesi heccharinchaanu ee oorununchi vellipommani. nuvvu vinaledu."
 
 "edisavu." "alana?" konni nimishaalalo nee gathi emavutundo chustavu" antuu meedaku raboyadu. rasagna bantila lechi nilabadindi. yem jarugutunnado telusukune lopala aame kaalu galloki lechindi. aame sareeramlooni saktinanta tanaloki teesukuntu atanni taakindi. atanlo chalanam ledu. alaage nilabadi unnaadu. aame aascharyamgaa chusindi. evaritanu? manisha? leka ukkutho cheyyabadda oo yantrama? venakki jarigi galloki egiri rendu kaallatho athani gundelameeda tannindi. alaa chestu taanu krindapadipoyindi. eesaari atanu konchem venakki toolinatlayyaadu. aame merupula lechi rendu chetuluu biginchi athani mohammeeda modindi. tarvaata bayataku povatanikani gummamvaipu parigettindi. sarigga rendadugulu kuudaa vesi undadu. athani balishtamaina hastam mundukusaagi aamenu venakki lagesindi. aame thoolipadabothu niladrokkukune lopala talameeda balangaa oo debbapadindi. inupa sammetatho modinatlayi, kallu cheekatlu krammi neelameeda vraalipoyindi.
    * * *
 ranjita chala aandolanagaa vundi. ekkadaku vellaali? nerastudni ekkadani vedakaali? raanuraanuu tanu odipotondi. okka adugukuda munduku veyyaleka potundi. eelogaa okkokka stree jeevitam aahutayipotondi. vasantakumar jaadaledu. poliisulu entha vedikina atanni kanukkoleka poyaru. edho aalochana thochi aame kaarunu dactor pradyumna intiki mallinchindi. inti talupulu vesivunnaayi. varandaalo nilabadi calling bel buton nokkindi. lopalanunchi bel mrogina chappudu bayataku vinipistondigaani, respansu ledu. oo nimishamaagi talupumeeda cheyyivesi mellagaa tosindi. talupu teruchukundi. oo chetilo rivalwar pattukuni lopalakadugupettindi. baga cheekatigaa vundi. chetto tadimi godakunna switch vesindi. gadanta velugutho nindipoyindi.